Järva-Jaani vald 13. oktoober 2017 nr 14

**Järvamaa Omavalitsuste Liidu**

**2017. aasta I lisaeelarve**

Järvamaa Omavalitsuste Liidu üldkoosolek, võttes aluseks liidu põhikirja p 24.5) ning kuulanud ära majanduskomisjoni esimehe Rait Pihelgase,

**o t s u s t a b:**

1. Võtta vastu 2017. a I lisaeelarve.

2. Otsus jõustub vastuvõtmisest.

Pipi-Liis Siemann

Üldkoosoleku juhataja

LISA: 2017. a I lisaeelarve

Järva-Jaani vald 13. oktoober 2017 nr 15

**Omavalitsuste ühiste**

**ülesannete täitmine**

Seoses maavalitsuste tegevuse lõpetamisega antakse Järva Maavalitsuse ülesanded ühiseks täitmiseks kõigile Järvamaa omavalitsustele. Kõik Järvamaa omavalitsused kuuluvad mittetulundusühingusse Järvamaa Omavalitsuste Liit ning on läbi ühiselt loodud organisatsiooni kujundanud seni edukalt ning Järvamaa elanike vajadusi arvestavalt maakondlikku ühistegevust, kavandanud arengut, loonud vajadusel ühiseid asutusi ning rääkinud ühingu vahendusel kaasa kohalikke omavalitsusi puudutavates küsimustes suhtlemisel riigiga ning erinevate institutsioonidega. Sarnane roll on mittetulundusühingul Järvamaa Omavalitsuste Liit ka alates 2018. aasta algusest, ühingu ülesanneteks on jätkuvalt Järvamaa omavalitsuste esindamine ning ühistegevuste, sealhulgas ühiste ülesannete täitmise koordineerimine.

Arvestades eelmärgitut ning vastavalt kohaliku omavalitsuste liitude seaduse §9 lõikele 1 ja 2 ning liidu põhikirja punkti 24 alapunktile 14) Järvamaa Omavalitsuste Liidu üldkoosolek

**o t s u s t a b:**

1. Mittetulundusühing Järvamaa Omavalitsuste Liit on nõus alates 1. jaanuarist 2018 täitma seadusega Järvamaa omavalitsustele ühiseks täitmiseks pandud maakonna arengu kavandamise ja selle elluviimise suunamise, rahvatervise ja maakonna turvalisuse valdkonna ning maakonna ühise kultuurikorralduse ülesandeid.

2. Mittetulundusühing Järvamaa Omavalitsuste Liit on nõus sõlmima lepingu valitsusasutusega punktis 1 nimetatud ülesannete täitmiseks. Ühiste ülesannete täitmiseks vajalikud kulud kaetakse lepingu alusel riigieelarvest eraldatavast toetusest.

Pipi-Liis Siemann

Üldkoosoleku juhataja

Järva-Jaani vald 13. oktoober 2017 nr 16

**Järvamaa 2018. aasta preemia-**

**summade jaotuse kinnitamine**

Järvamaa Omavalitsuste Liidu üldkoosolek, võttes aluseks põhikirja punkti 7. 11), liidu 6.06.2014 üldkoosoleku otsuse nr 23 „Järvamaa preemiate väljaandmise korra muutmine“, liidu 13.10.2017 üldkoosoleku otsuse nr 16 „Järvamaa Omavalitsuste Liidu 2018. a eelarve ja tegevuskava eelnõu algatamine“ ning kuulanud ära juhatuse esimehe Pipi-Liis Siemanni,

o t s u s t a b:

1. Kinnitada preemiate suuruseks preemialiikide kaupa:

1.1. kultuuripreemiad: 1500 €

1) aasta kultuurielu edendaja preemia – 500 €

2) aasta kultuurihoidja preemia – 500 €

3) parim kollektiiv preemia – 500 €

1.2. spordipreemiad: 1000 €

1) aasta meessportlase preemia – 500 €

2) spordiedendaja preemia – 500 €

1.3. noorsoopreemiad: 600 €

1) aktiivse noore preemia – 300 €

2) noorsootöötaja preemia – 300 €

1.4. hariduspreemiad: 1800 €

1) aasta õpetaja preemia – 800 €

2) noore õpetaja preemia – 500 €

3) klassiõpetaja ja koolieelse lasteasutuse õpetaja preemia – 500 €

1.5. elutööpreemia 1000 €

2. Otsus jõustub vastuvõtmisest.

Pipi-Liis Siemann

Üldkoosoleku juhataja